Marta Sigríður Pétursdóttir kvikmyndarýnir Lestarinnar á Rás 1 segir Gullregn vera tragikómískan sálfræðitrylli um rasisma og vítahring ofbeldis sem flyst frá einni kynslóð til annarrar . Þó henni fatist aðeins flugið í blálokin sé hún á heildina litið mjög vel gerð kvikmynd sem skilji eftir sig óþægilega tilfinningu að áhorfi loknu . „ Sé litið á Gullregn sem stúdíu á mannlegri hegðun , þar sem stjórnsemi , þöggun og skömm ráða för , er hún uppfull af áhugaverðum atriðum þar sem hinn sterki leikhópur myndarinnar nýtur sín vel , “ segir í umfjöllun Heiðu Jóhannsdóttur um kvikmyndina Gullregn í Menningunni á RÚV . " Rúnar Rúnarsson gefur fullkominn skít í hefðbundinn frásagnarhátt og ævafornar reglur Aristótelesar í þeim efnum með djarfri tilraun sem gerir talsverðar kröfur til áhorfenda sem uppskera ríkulega ef þeir nenna að leggja sitt af mörkum til verksins , " segir Þórarinn Þórarinsson í Fréttablaðinu í 4 stjörnu dómi um Bergmál . „ Það er reisn og fegurð yfir öllum manneskjunum í myndinni , sjónarhornið er ekki hlutlaust , þrátt fyrir að leikstjórinn leitist ef til vill við að rannsaka mannlegt eðli líkt og mannfræðingur eða sálgreinandi , “ segir Marta Sigríður Pétursdóttir í Lestinni á Rás 1 um kvikmynd Rúnars Rúnarssonar , Bergmál . Þórarinn Þórarinsson skrifar um þáttaröðina Pabbahelgar eftir Nönnu Kristínu Magnúsdóttur í Fréttablaðið , en fimmti þáttur af sex verður sýndur á RÚV í kvöld . Hann eys Nönnu Kristínu " lofi fyrir ótrúlega vel heppnaða útfærslu á bráðsnjallri hugmynd sem hefði samt verið svo auðvelt að klúðra . " " Afar skemmtileg kvikmynd sem fjallar á djúpviturlegan , fallegan og sprenghlægilegan hátt um uppvöxt , eftirsjá og fjölskyldusambönd , " segir Brynja Hjálmsdóttir meðal annars í umsögn sinni um Agnesi Joy Silju Hauksdóttur í Morgunblaðinu . Brynja gefur myndinni fjóra og hálfa stjörnu . Arína Vala Þórðardóttir hjá Engum stjörnum , gagnrýnendavef Kvikmyndafræði Háskóla Íslands , skrifar um Hvítan , hvítan dag Hlyns Pálmasonar og segir frásagnaraðferðina listilega en viðfangsefnið , karlmannskrísu , varla ferskt , áhugavert eða þarft árið 2019 . Hlynur Pálmason er frábær fulltrúi þess nýja hæfileikafólks sem veitir ferskum straumum inn í íslenska kvikmyndagerð um þessar mundir . “